
PËR DISA NDRYSHIME DHE SHTESA NË VENDIMIN NR. 933, DATË 29.12.2014, TË KËSHILLIT TË MINISTRAVE, “PËR MIRATIMIN E STRUKTURËS ORGANIZATIVE TË QENDRËS KOMBËTARE TË URGJENCËS MJEKËSORE”

Në mbështetje të nenit 100 të Kushtetutës dhe të neneve 7, pika 2, e 25, të ligjit nr. 147/2014, “Për shërbimin e urgjencës mjekësore”, me propozimin e ministrit të Shëndetësisë, Këshilli i Ministrave

VENDOSI:

Në vendimin nr.933, datë 29.12.2014, të Këshillit të Ministrave, bëhen ndryshimet dhe shtesat si më poshtë vijon:
1. Lidhja 1, bashkëlidhur vendimit, zëvendë-sohet me lidhjen me të njëjtin numër, bashkëlidhur këtij vendimi. 
2. Në pikën 1 shtohet fjalia me këtë përmbajtje: 
“Numri i përgjithshëm i punonjësve për Qendrën Kombëtare të Urgjencës Mjekësore, për vitin 2016, është 58 veta dhe për vitin 2017 e në vazhdim është 90 veta.”.  
3. Pika 3 ndryshohet dhe bëhet:
 
“3. Pjesë e Qendrës Kombëtare të Urgjencës Mjekësore (QKUM) është Njësia e Koordinimit të Urgjencave Mjekësore, e cila bën komandimin dhe koordinimin e Njësisë së Transportit Mjekësor me Helikopter dhe Shërbimit të Urgjencave Mjekësore. Qendra Kombëtare e Urgjencës Mjekësore është përgjegjëse për trajnimin e personelit mjekësor dhe paramedikal në të gjitha nivelet e kujdesit shëndetësor, sipas standardeve kombëtare e ndër-kombëtare. Qendra Kombëtare e Urgjencës Mjekësore bashkëpunon me organizata të tjera kombëtare ose ndërkombëtare, të autorizuara ose të certifikuara nga institucionet përkatëse në Shqipëri apo në vende të tjera, për kryerjen e trajnimit në fushën e urgjencës mjekësore. Qendra Kombëtare e Urgjencës Mjekësore lidh marrëveshje me institucionet e arsimit të lartë, sipas legjislacionit në fuqi për arsimin e lartë dhe me institucione të kujdesit shëndetësor.”.
 
4. Pas pikës 4 shtohet pika 4/1 me këtë përmbajtje:
“4/1. Njësia e Koordinimit të Urgjencave Mjekësore është operative 24 orë, për 7 ditë të javës, dhe koordinohet nga përgjegjësit e turnit, të cilët janë mjekë të Njësisë së Koordinimit të Urgjencave Mjekësore.”.
5. Në pikën 7 bëhen këto ndryshime:

a) Në shkronjën “b”, pas fjalës “Bashkë-rendimi...” shtohet fjala “... pjesëmarrja...”. 
b) Pas shkronjës “dh” shtohet shkronja “e”, me këtë përmbajtje:
“e) Drejtori i Qendrës Kombëtare të Urgjencës Mjekësore, për mbulimin e shërbimit me personel mjekësor në Njësinë e Transportit Mjekësor me Helikopter, përzgjedh nga njësitë e urgjencave mjekësore dhe cakton personelin mjek e infermier sipas një grafiku të paracaktuar.”.
Ky vendim hyn në fuqi pas botimit në Fletoren Zyrtare dhe ndryshimet e propozuara në pikën 1 të këtij vendimi, hyjnë në fuqi më 1 janar 2017. 

Kryeministri
Edi Rama



Lidhja 1
	 STRUKTURA E QENDRËS KOMBËTARE TË URGJENCËS MJEKËSORE
	

	DREJTORI I PËRGJITHSHËM
	1

	Sekretare
	1

	Drejtoria e Financës, Investimeve dhe Buxhetit
	

	Drejtori 
	1

	Sektori i Financës/BUXHETIT/INVESTImeve
	

	Përgjegjës sektori
	1

	Specialistë finance
	3

	Llogaritar i mesëm
	1

	Specialist investimesh (ekonomist, inxhinier)
	1

	Sektori i Shërbimeve Mbështetëse
	

	Përgjegjës sektori
	1

	Specialist i BNJ-së
	1

	Specialistë IT 
	2

	Specialistë juristë 
	2

	Arkivist
	1

	Shoferë
	2

	Sanitare      
	5

	Magazinier
	1

	Specialist prokurimi
	1

	Kordinatorë logjistikë
	2

	Drejtoria e Koordinimit të Urgjencave Mjekësore
	

	Drejtor 
	1

	Sektori i Njësisë së Koordinimit tëUrgjencave
	

	Përgjegjës sektori  (mjek)
	1

	Kryeinfermier 
	1

	Specialistë të lartë (mjekë)
	15

	Specialistë të lartë (infermierë)
	24

	Sektori i Trajnimeve, Certifikimeve dhe i Akreditimit
	

	Përgjegjës sektori  
	1

	Specialist të lartë 
	3

	Sektori i Parandalimit, Kontrollit të Cilësisë dhe Edukimit
	

	Përgjegjës sektori
	1

	Specialistë të lartë
	4

	Drejtoria e IT, Statistikës dhe Regjistrit të urgjencës
	

	Drejtor
	1

	Sektori IT
	

	Përgjegjës sektori
	1

	Specialistë të lartë IT
	2

	Specialist i lartë inxhinier telekomunikacioni
	1

	Specialistë të lartë inxhinierë 
	2

	Sektori i Statistikës dhe Regjistrit të Urgjencës
	

	Përgjegjës sektori
	1

	Specialistë të lartë
	2

	Operatorë 
	2

	Numri total 
	90



